তারপরে তিন বছর আমার নিজের কোম্পানী মুক্তসফট নিয়ে ব্যস্ত ছিলাম। সেখানে পিএইচপি, পার্ল, পাইথন (Python) – এসব ল্যাঙ্গুয়েজ ব্যবহার করেছি, যখন প্রোগ্রামিং করতে হয়েছে। জেকুয়েরি ব্যবহার করেও একটা প্রজেক্ট করেছিলাম। আসলে ক্লায়েন্ট যেই ল্যাঙ্গুয়েজ চাইতো, সেটাই ব্যবহার করতাম। আর ক্লায়েন্ট কিছু না বললে পাইথন। তারপরে দুই বছর একটা আমেরিকান কোম্পানীর কাজ করি, সেখানে আমি পাইথন ব্যবহার করার সিদ্ধান্ত নেই, কারণ পাইথনে কোড করতে ভালো লাগে এবং সময় কম লাগে।